Jegyzőkönyv 

Készült: A tököli Művelődési Házban, 2001. március 3-án, a Kisbéri Félvér és Gidrán Lótenyésztő   Országos Egyesület közgyűlésén.

1.
Megnyitás

Mátyás István megnyitja a Közgyűlést, köszönti a tagságot és ismerteti a naprendi pontokat. Javaslatot tesz a jegyzőkönyv-vezető és a jegyzőkönyv-hitelesítők személyére. Jegyzőkönyv-vezető: Janászik Andrea. Jegyzőkönyv-hitelesítők: Vörös József és Némedi István. A javaslatot a Közgyűlés egyhangúlag elfogadja.

2.
Beszámoló a 2000. évi tevékenységről - Pataki Balázs

2000. év október 8-án megtörtént a tisztújító közgyűlés. A tavalyi évet, amely átmenet volt a régi és az új vezetőség munkássága közt, eredményesen zártuk. Az Egyesület fennállása óta eltelt 12 év alatt tavaly regisztráltuk a legmagasabb taglétszámot - 596 tag 1221 kancával (1071 kisbéri és 150 gidrán). A fedeztetett kancák száma 839. Sok a tagságban regisztrált, de tenyésztésben nem álló kanca (főként a fogyatékolás elmulasztása miatt). A nyilvántartás szempontjából nagy jelentősége van a párosítási tervnek, ehhez segítséget nyújt a katalógus. Fontos a célpárosítások írásban történő engedélyeztetése a tenyésztési bizottságnál. A jövőben két tenyésztési irányt követhetünk: zárt lesz a fajta, vagy a teljesítmény érdekében nyitottá tesszük. Fontos lenne a tradicionális vonalak fiatal egyedeit mesterséges állomásokra beállítani.

A tavalyi évben megrendezett tenyészszemléken 317 ló vett részt.

Az utóbbi években a gidrán népszerűsége örvendetesen nőtt.

Az Egyesület részt vett az Utazás 2000 kiállításon, ez nagy előrelépést jelent a fajták népszerűsítésében.

Tavaly megjelent két szakmai kiadvány: Ló és szamár, valamint Eleven örökségünk, ez utóbbi angol nyelven is kiadásra kerül majd. A két könyv megvásárlásához az Egyesületi tagok 20% kedvezményt kapnak. Ez is javítja a piacképességet és segíti a fajta stabilitását.

Növekszik a főtörzskönyves kancák aránya és a teljesítmény is, ez segíti a pozitív egyedek kiválasztását. Mind díjugratásban, mind a fogatsportban megtalálhatjuk a kisbéri és a gidrán fajtát, de ehhez szükséges a tenyésztői háttér megfelelő működése. Ezt is segíti a Hírlevél az információs bázis kialakításával. Az információk valódiságát azonban az Egyesület nem tudja ellenőrizni.

A tenyészszemlék feltételei egyre javulnak (mozgásbírálat szabadon), a sportban aktívan résztvevő bírók segítik a bírálatot. A kancabírálatokra a tenyészszemléken, illetve nagyobb állományokban van lehetőség, háznál történő bírálat általában nem kivitelezhető.

3.
Beszámoló az Egyesület 2000. év gazdálkodásáról - Pataki Balázs

Költségvetés

2000. jan. 1-től dec.31-ig

Bevétel (eFt)
Terv
Tény
Eltérés 

Tagdíj 500 fő/3000,- Ft
1.500
1.370
-130

Kancadíj  800 ló / 2000,- Ft
1.600
1.987
+387

Új belépők  66 fő / 3000,-
200
240
+40

Költséghozzájárulás (tagok)
1.000
877
-123

Kamat, bank jut.
300
330
+30

Törzskönyvezési díj (normatív támogatás)
1.000
870
-130

Tenyésztésvezető (FVM által térített)
1.340
670
-670

Egyéb támogatás
200
-
-200

Kancabírálat (FVM)
7.820
7.820
-

Nem tervezett (ménvás.visszafiz.)
-
2.000
+2.000

                                         Összesen:
14.960
16.164
+1.204

Tény bevétel: 16.164 eFt

Tény kiadás: 13.079 eFt

Különbözet:    3.085eFt

Kiadás (eFt)
Terv
Tény
Eltérés

Bér
1.430
1.430
-

Közteher
562
562
-

Megbízási díj
300
300
-

Közteher
110
110
-

Tiszteletdíj
200
200
-

Közteher
65
65
-

Könyvelési szolgáltatás
1.080
1.080
-

Étkeztetés (alkalmazott)
20
20
-

Belföldi kiküldetés
380
380
-

Nemzetközi kapcsolatok
200
371
+171

Gépkocsi üzemanyag
510
495
-15

Rendezvény, étkezési költség
200
67
-133

SZJA
88
30
-58

Irodaszer
80
94
+14

Egyéb (film)
40
41
+1

Postaköltség
250
252
+52

Telefon
220
190
-30

Bankköltség
100
107
+7

Gépkocsi biztosítás
90
30
-60

Autópályadíj
60
56
-4

Vissza nem igényelhető ÁFA
260
1.104
+844

Gépkocsi javítási költség
120
116
-4

Tenyészszemle rendezés, bírálat
500
504
+4

Állattenyésztési szolgáltatás
400
404
+4

Tenyészszemle díj
700
700
-

Tenyészszemle díjszalag
150
148
-2

Fajtanyilvántartási díj
80
80
-

Nyomdaköltség
600
537
-63

Törzskönyvezési díj
1.000
0
-1.000

Oktatás
35
35
-

Szövetségi tagdíj
10
20
+10

Kiállítások (OMÉK, Utazás 2000.)
600
843
+243

Kiadványok (Gidrán kat, kisbéri reg.)
500
708
+208

Lóinform hozzájárulás
2.000
-
-2.000

Működési tartalék
2.020
-
-2.020

Ménvásárlás
-
2.000
+2.000

                                 Összesen:
14.960
13.079
-1.881

Szőllősy Árpád javasolja a gazdasági beszámoló elfogadását.

Határozat: A tagság a beszámolót egyhangúlag, ellenszavazat és tartózkodás nélkül elfogadja.

4.
2001. évi gazdálkodási terv előterjesztése - Novotni Péter

2001. évi terv

Bevétel
Terv (eFt)




Tagdíj 500 fő/3000,- Ft
1.500,-

Kancadíj  1000 ló / 2000,- Ft
2.000,-

Új belépők  50 fő / 3000,-
150,-

Költséghozzájárulás (tagok)
1.000,-

Kamat, bank jut.
300,-

Törzskönyvezési díj (normatív támogatás)
900,-

Tenyésztésvezető (FVM által térített)
1.600,-

Egyéb támogatás
235,-

Kancabírálat (FVM)
6.340,-

Tartalék (2000. évi maradvány)
3.085

                                         Összesen:
17.110,-

Kiadás
Terv (eFt)




Bér
1.730

Közteher
675

Megbízási díj
350

Közteher
110

Tiszteletdíj
200

Közteher
65

Könyvelési és ügyviteli szolgáltatás
1.300

Étkeztetés (alkalmazott)
20

Belföldi kiküldetés
480

Nemzetközi kapcsolatok
250

Gépkocsi üzemanyag
600

Rendezvény, étkezési költség
150

SZJA
85

Irodaszer
100

Egyéb (pl. film)
50

Postaköltség
300

Telefon
250

Bankköltség
120

Gépkocsi biztosítás
60

Autópályadíj
60

Vissza nem igényelhető ÁFA
1.000

Gépkocsi javítási költség
160

Tenyészszemle rendezés, bírálat
600

Állattenyésztési szolgáltatás
480

Tenyészszemle díj
1.000

Tenyészszemle díjszalag
150

Kanca STV.
735

Fajtanyilvántartási díj
90

Nyomdaköltség
600

Oktatás
40

Szövetségi tagdíj
20

Kiállítások (FEZ, Utazás 2000)
780

Kiadványok (kisbéri kancaregiszter, brosúrák)
1.000

Lóinform hozzájárulás
3.500

                                 Összesen:
17.110

5.
2001. évi szakmai program - Novotni Péter

Az Egyesület ebben az évben új típusú vezetéssel kezdi meg a munkáját. Az ügyvezető elnök mellett, vele együtt 5 tagú elnökség került az Egyesület élére. Ez áll az elnökből, az ügyvezető elnökből, a tenyésztői bizottság elnökéből és két további választott tagból, Lóska János és Vörös József személyében. Az elnökség munkáját segíti továbbra is a tenyésztésvezető, valamint a gazdasági ügyek intézését az Egyesület pénzügyi vezetője, könyvelője végzi. Természetesen működik ezután is a tagság által megválasztott Tenyésztői bizottság és a Felügyelő bizottság. Mindkettő saját ügyrendje szerint dolgozik és támogatja, illetve felügyeli az Egyesület működését, munkáját.

Az elnökségnek az a szándéka, hogy a vezetőségi tagok között a feladatokat elosztva, a tenyésztői bizottságot és az aktív tagokat a munkába minél jobban bevonva hatékonyan, a fajta és a tagság érdekeit szem előtt tartva dolgozzon, igyekezzen a fajtát a lótenyésztők és a lovasok körében mind belföldön, mind külföldön ismert, elismert, majd keresett fajtává tenni. El kell oszlatni a fajtákkal kapcsolatos, helyenként még meglevő előítéleteket, be kell bizonyítani, hogy sok célra alkalmas ez a két fajta, és semmivel sem alacsonyabb értékű a külföldről behozott egyéb fajtáknál, legfeljebb bizonyos paraméterekben, értékmérőkben azoktól különbözik.

Cél, hogy a fajta tenyésztése során állandóan meglévő két irányzat között az Egyesület válasszon, és a kiválasztott úton következetesen haladjon előre. Nevezetesen a lazább tenyésztési szabályzatot feltételező sportirányú elmozdulás helyett a szigorú tenyésztési fegyelmet követelő, nehezebb, de hosszú távon biztosan eredményesebb, és a fajta identitását megőrző, a beolvadást elkerülő módszerekkel dolgozzon. A vezetőségnek az a kialakult, szilárd álláspontja, hogy amennyiben el akarjuk kerülni, hogy a fajtáinkat egyfajta másodosztályú sportlóként kezeljék, követnünk kell a fajták kialakulása során alkalmazott tenyésztési módszereket, szigorúnak kell lennünk az egyéb fajták alkalmazásának területén csakúgy, mint a szelekció során, és törekednünk kell arra, illetve el kell érnünk, hogy a fajta genetikájában, fenotípusában, megjelenésében, használati és egyéb értékmérő tulajdonságaiban egységes legyen, az egyes egyedek a fajtastandardben meghatározottaktól minél kisebb mértékben térjenek el (főként lefelé). A fajta fennmaradásának és fejlődésének ez a feltétele.

Az európai unióhoz való csatlakozásunk esetén is csak akkor számíthatunk az EU támogatására fajtáink tenyésztése során, ha azok egyértelműen, bizonyíthatóan különböznek az egyéb európai félvér fajtáktól, és igenis hagyományos magyar fajtának, állattenyésztési kultúránk részének tekinthetők.

Ezeket a célokat nem lehet egyik napról a másikra elérni. Haladni kell a már megkezdett úton, és a cél elérése nem csak a vezetőségtől igényel komoly szakmai munkát, hanem a tagság részéről átgondolt tenyésztést, szelekciót, igen nagy tenyésztési fegyelmet és - óhatatlanul - bizonyos anyagi áldozatokat is követel.

Az elnökségnek az a célja, hogy folyamatosan végezzen olyan szakmai munkát, hogy minden évben a közgyűlésen el lehessen mondani: egy kicsivel közelebb vagyunk a kitűzött célhoz, mint egy évvel korábban.

Ebben az évben a szakmai tevékenységünket az alábbiak szerint kívánjuk megvalósítani, természetesen a teljesség igénye nélküli a felsorolás:

· Januárban már volt kibővített vezetőségi ülés

· Döntés-előkészítő konzultációk szakmai kérdésekben állattenyésztési professzorokkal

· Március 3-án közgyűlés

· Áprilisban tenyészszemle Kunszigeten

· Májusban tenyészszemle Nyíregyházán

· Május végén Kanca STV (erről később néhány gondolat)

· Júniusban tapolcai szemle

· Szemle Kisbéren, várhatóan a nyár folyamán

· Szeptemberben Kanca STV Nyíregyházán vagy Létavértesen

· Szeptember végén országos szemle és Kanca STV Üllőn

· Ménvizsgák Nagycenken és Parádon

· A kancaállomány bírálata folyamatosan

· Részvétel az Utazás 2001 kiállításon

· Részvétel a Dél-alföldi Állattenyésztési kiállításon

· Részvétel a Farmer Expo-n

· Kiadványok megjelentetése:
Kancaregiszter
Háromnyelvű prospektus mindkét fajtáról
Törzsmének könyve
Felkerülés az Internetre
2002. évi falinaptár készítése
Fajtaemblémás felszerelések hozzáférhetővé tétele
Méneskönyv előkészítése a mielőbbi megjelenésre
Sporteredmények gyűjtése, feldolgozása
Kanca STV bevezetése három helyen az országban
Génrezerv állomány kialakítása.

Tenyésztési szabályzat módosítása

· Küllemi bírálat kötelezővé tétele.

· Idegen fajták használatának szabályozása, a rendszer ismertetése.

Határozat: A tagság a beszámolót egyhangúlag, ellenszavazat és tartózkodás nélkül elfogadja.

6.
Tenyésztési szabályzatot érintő módosítások

Novotni Péter: a tenyésztői bizottság működésével kapcsolatos módosítások: a küllemi bírálatokat 2002-ig teljes körűen el kell végezni. Az új belépő kancáknak a 100 pontos bírálatból minimum 60 pontot el kell érniük.

Határozat: Hozzászólás nem volt. A tagság a kötelező küllemi bírálatot egyhangúlag, ellenszavazat és tartózkodás nélkül elfogadja.

Novotni Péter: Az idegen fajták használatáról: a kancaállomány igen heterogén. A fajtában elfogadott nemesítő (keresztezési partner) a ménlépcsőben legfeljebb kétszer követheti egymást.

Határozat: A tagság a javaslatot egyhangúlag, ellenszavazat és tartózkodás nélkül elfogadja.

Kérdés: a telivér használatára is vonatkozik-e ez a módosítás?

Novotni Péter: Nincs túl sok telivérünk, mivel félvér fajtáról beszélünk, a túlzott telivérezés nem is kívánatos.

Génrezerv kancák: Legalább II. osztályú alapminősítés. A negyedik generációban ne legyen ismeretlen, és legfeljebb két fajtaidegen ős lehet, a ménlépcsőben maximum két idegen, kivétel telivér, amely maximum három. A 4. ősi sorban legkevesebb 3 klasszikus kisbéri ős szerepel (klasszikus kisbéri ős, amelynek legalább 1 törzsmén ivadéka van).

Határozat: A tagság a javaslatot egyhangúlag, ellenszavazat és tartózkodás nélkül elfogadja.

7.
Új alapszabály előterjesztése és elfogadása

Dr. Juhász István: Ismerteti az új Alapszabály azon pontjait, amelyek a régihez képest megváltoztak. A továbbiakban az Egyesület közhasznú egyesületként működne. Az Alapszabály módosításával változna az Egyesület irányítása is. Két közgyűlés között az Elnökség (társadalmi elnök, ügyvezető elnök, a tenyésztési bizottság elnöke és két elnökségi tag) irányítaná az Egyesületet, előkészíti a Közgyűlést, szervezi az Egyesület életét, költségvetéstől eltérő ügyekben döntést hoz.

Dr. Szabó Lajos: nem látja a praktikus oldalát ennek, konkurencia-harctól tart az elnökség és a tagok közt.

Mátyás István: a több munka több embert kíván, meg kell osztani a feladatokat.

Határozat: A tagság az alapszabály módosítását egyhangúlag, ellenszavazat és tartózkodás nélkül elfogadja.

8.
Egyéb tenyésztési kérdések

Novotni Péter javaslata: génmegőrzési pályázat kifizetése beérkezési sorrendben történjen.

Határozat: A tagság a javaslatot egyhangúlag, ellenszavazat és tartózkodás nélkül elfogadja.

Novotni Péter javaslata: a tagsági díjat nem fizető tagok kizárás után 15.000,- Ft-os visszalépési díj megfizetése után lehessenek újra tagjai az Egyesületnek, ez a fizetési fegyelem megszilárdítása érdekében lenne.

A tagság javaslatai: annyit fizessen, ahány évig nem fizetett; nem fizető tag ne vihesse tenyészszemlére a lovát, és ne részesülhessen a kedvezményekben.

Novotni Péter: a tagság nem ló függvénye.

Janászik Andrea: ez nem büntetés, hanem egy szabályozott keret a kizárt és nem a kilépő tagok részére.

Határozat: A tagság a javaslatot egyhangúlag, ellenszavazat és tartózkodás nélkül elfogadja.

Gidran Senior Kft. felajánlja egy kisbéri-félvér és egy gidrán tenyészet támogatását, melynek keretében munka- és tűzvédelmi munkát végezne bizonyos összeghatárig.

Több hozzászólás nincs, Mátyás István bezárja a közgyűlést.

Kmf.

.................................................      ......................................................    ...................................................

